আর্নল্ড আর্নি সাইডবটম (; জন্ম: ১ এপ্রিল, ১৯৫৪) বার্নসলের শল্যান্ডস এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার ও ফুটবলার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮৫ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ইংরেজ কাউন্টি ক্রিকেটে ইয়র্কশায়ার দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচের সারিতে ডানহাতে ব্যাটিং করতেন ‘উল্ফার’ কিংবা ‘থানল্ড’ ডাকনামে পরিচিত আর্নি সাইডবটম।   ফুটবলে অংশগ্রহণ  বার্নসলের শল্যান্ডস এলাকায় জন্মগ্রহণকারী আর্নি সাইডবটম পেশাদারী ফুটবলে মধ্য রক্ষণভাগের খেলোয়াড় হিসেবে অংশ নিতেন। জানুয়ারি, ১৯৭১ সালে শৌখিন খেলোয়াড় হিসেবে ম্যানচেস্টার ইউনাইটেড দলে যোগ দেন। ১৯৭২ সালে পেশাদারী পর্যায়ের দিকে ধাবিত হন। ১৯৭৪-৭৫ মৌসুমে দ্বিতীয় বিভাগের খেলায় জিম হল্টনের স্থলাভিষিক্ত হয়ে মাঠে নেমেছিলেন তিনি। ঐ মৌসুমে ইউনাইটেডকে দ্বিতীয় বিভাগ চ্যাম্পিয়নশীপের শিরোপা বিজয়ে সহায়তা করেন। ইউনাইটেডের পক্ষে বিশ খেলায় অংশগ্রহণের পর জানুয়ারি, ১৯৭৬ সালে স্থানান্তরিত হয়ে হাডার্সফিল্ড টাউনের পক্ষে খেলেন। পরবর্তীতে হ্যালিফ্যাক্স টাউনের পক্ষে খেলেছিলেন তিনি।  ২০০৭ সালে দ্য টাইমসের ভোটে শীর্ষ বিভাগের অংশগ্রহণকারী ৫০ জন বাজে ফুটবলারের তালিকায় ৫ম স্থানে অবস্থান করেন।   প্রথম-শ্রেণীর ক্রিকেট  ফুটবলের পাশাপাশি ক্রিকেট খেলায়ও দক্ষতার পরিচয় দিয়েছেন আর্নি সাইডবটম। ১৯৭৩ সাল থেকে ১৯৯১ সাল পর্যন্ত আর্নি সাইডবটমের প্রথম-শ্রেণীর খেলোয়াড়ী জীবন চলমান ছিল। ব্রডওয়ে গ্রামার স্কুলে অধ্যয়ন করেছেন। ঝরঝরে চুলের অধিকারী আর্নি সাইডবটম অধিক পেস সহযোগে প্রথমবারের মতো ক্রিকেট খেলায় অংশগ্রহণ করেছিলেন। এছাড়াও নিচেরসারিতে কার্যকরী ব্যাটসম্যান হিসেবে সুনাম ছিল তার। একটি প্রথম-শ্রেণীর সেঞ্চুরি করেছিলেন তিনি।  ১৯৭৩ সালে ইয়র্কশায়ারের পক্ষে প্রথম খেলেন। তবে, ১৯৮০ সালের পূর্ব-পর্যন্ত কাউন্টি ক্যাপ লাভের অধিকারী হননি। ১৯৮২ সালে গ্রাহাম গুচের নেতৃত্বাধীন দক্ষিণ আফ্রিকায় বিদ্রোহী দলের সদস্যরূপে গমন করলে কার্যত টেস্ট ক্রিকেটে অংশগ্রহণের সম্ভাবনা স্তিমিত হয়ে পড়ে। এরফলে, তিন বছরের জন্যে টেস্ট খেলায় অংশগ্রহণের উপর নিষেধাজ্ঞার কবলে পড়েন তিনি। এছাড়াও তিনি অরেঞ্জ ফ্রি স্টেটের পক্ষে খেলেছিলেন তিনি।   আন্তর্জাতিক ক্রিকেট  ১৯৮০-এর দশকে ইংল্যান্ডের অনেক এক টেস্টের বিস্ময়কারীদের অন্যতম ছিলেন। ৩১ বছর বয়সে খেলতে নামেন। এ প্রসঙ্গে তিনি মন্তব্য করেছিলেন যে, তিনি তার স্বর্ণালী সময় অতিবাহিত করে এসেছেন। ইংল্যান্ডের পক্ষে বেশকিছু ক্রিকেট খেলায় অংশগ্রহণের সম্ভাবনা ছিল। তবে, ফুটবলার হিসেবে তুলনামূলকভাবে অধিক সফলতার স্বাক্ষর রেখেছেন।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আর্নি সাইডবটম। ১১ জুলাই, ১৯৮৫ তারিখে নটিংহামে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  আন্তর্জাতিক ক্রিকেট থেকে নিষেধাজ্ঞা শেষ হবার পর বিস্ময়করভাবে ১৯৮৫ সালে ট্রেন্ট ব্রিজে সফরকারী অস্ট্রেলিয়ার বিপক্ষে খেলার জন্যে মনোনীত হন। খেলায় পায়ে আঘাত পাবার হবার পূর্বে ১/৬৫ বোলিং পরিসংখ্যান গড়েন। বব হল্যান্ডকে আউট করেছিলেন তিনি। নিজের স্বর্ণালী সময়ে অতিবাহিত হবার পরই কেবল তিনি টেস্ট খেলায় অংশগ্রহণের সুযোগ পেয়েছেন।Cricinfo - Gene genie   অবসর  আন্তর্জাতিক ক্রিকেট থেকে প্রত্যাখ্যাত হবার পর ১৯৯১ সাল পর্যন্ত ইয়র্কশায়ারের পক্ষে খেলা চালিয়ে যেতে থাকেন। এরপর তিনি কোচের ভূমিকায় আসীন হন। অবশেষে, ২০০৩ সালে ইয়র্কশায়ার দল ত্যাগ করেন। নতুন ব্যবস্থাপনা পরিষদের রোষানলে নিক্ষিপ্ত হন ও ৩০ বছরের সম্পর্কচ্ছেদ ঘটান। পশ্চিম ইয়র্কশায়ারের উডহাউজ গ্রোভ স্কুলের শিক্ষার্থীদেরকে ফুটবল ও ক্রিকেট খেলায় প্রশিক্ষণের দায়িত্বে রয়েছেন। এছাড়াও, থংসব্রিজ ক্রিকেট ক্লাব ও রায়ান সাইডবটম ক্রিকেট একাডেমির কিশোর ক্রিকেটারদেরকে প্রশিক্ষণ দিচ্ছেন।  ব্যক্তিগত জীবনে বিবাহিত তিনি। তার সন্তান রায়ান সাইডবটম নটিংহ্যামশায়ার ও ইংল্যান্ড দলে খেলেছেন এবং সেপ্টেম্বর, ২০১০ সালে আন্তর্জাতিক ক্রিকেট ও ২০১৭ সালে ঘরোয়া ক্রিকেট থেকে অবসর গ্রহণ করেছেন।   তথ্যসূত্র    আরও দেখুন   রিচার্ড এলিসন  নরম্যান গিফোর্ড  এক টেস্টের বিস্ময়কারী  ইংরেজ টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৫৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:ইংরেজ পুরুষ ফুটবলার বিষয়শ্রেণী:ইয়র্কশায়ারের ক্রিকেটার বিষয়শ্রেণী:ডি. বি. ক্লোজ একাদশের ক্রিকেটার বিষয়শ্রেণী:ফ্রি স্টেটের ক্রিকেটার বিষয়শ্রেণী:বার্নসলের ক্রীড়াবিদ বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:হ্যালিফ্যাক্স টাউন এএফসির খেলোয়াড় বিষয়শ্রেণী:হাডার্সফিল্ড টাউন এএফসির খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:১৯৬৯ থেকে ২০০০ সময়কালীন ইংরেজ ক্রিকেটার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ